  Туспуктэм: Григорий Фомин Майя Бывальцева Удмуртиын Кун Кенеш бордын ужась Егитъёслэн парламентсылэсь куатетӥ ӧтчамзэ кылдытон кутскиз. Куриськонъёсты 2023-тӥ арысь 18-тӥ толшорозь кутозы. Со сярысь улосвыл парламентлэн пресс-службаез ивортӥз. « Егитъёслэн парламентсы – со егитъёслэсь малпанъёссэс улонэ пыӵатон понна пайдалыко площадка. Пиналъёс туж кулэ но тунсыко мерлыко ӵектосъёс но дасяло но быдэсъяло, егитъёсты но кун ёзэсъсты герась ёз луыса, шуг-секытъёсты сэрттон-пертчон амалъёсты ӵекто » Владимир Невоструев, Удмуртиысь Кун Кенешлэн тӧроез Егитъёслэн парламентазы 18 арес тырмем но 35 арес тырмымтэ адямиос шедьыны быгато. 30 муртэз конкурс пыр быръёзы – соос асьсэлсэь ӵектосъёссэс утьыны кулэ. Эшшо 30 инты каръёсысь но ёросъёсысь егитъёслэн парламентъёссылэсь делегатъёс понна чакламын – котькуд муниципал клдтэтлэсь быдэн одӥг. Куриськонъёсты Кун Кенешлэн юртаз (Октябрьлы 50 ар нимо карлуд, 15) 326 номеро кабинетэ ваёно, юанъёсын 8 (3412) 913-209 телефон номеръя жингыртоно. Кандидатъёслы куронъёс, конкурс ужъёсты быдэстон сярысь рос-просгес татысь тодыны луоз. Тегъёс: Удмуртия егитъёс КунКенеш  